pinagkasunduan nilang manatiling samantala sa dati nilang kalagayan, huwag ipagmakaingay na parang walang ano mang nababago: tatak ng bagong panahon. 'dinalaw ni maneng ang makisig at bantog na casa de modas at doo'kanyang pinanonood ang dalawang suot turko na animo'babala ng omar . dalawang kasuotang babai na payak na sutlang kulay ginto ang isa, at ang isa'kulay perlas; at kapuwa may guhit na pula at bughaw. salawal at baro na pawang maluang at napupungos ng hugos hugos sa laylayan upang matapos sa isang sandallas babuchang turko, na itim na nahihiyasan ng bulaklak na gintong lantay mandin. ang talukbong ay payak na puti na sa nipis at lambot ay nagtutulot na mabakas at masinag ang magandang mukha ng kukulubungan; nguni'sa sinsin noo'di mangyayaring maaninaw. tanging ang mata, ang handang makipagtitigan at siyang tulad sa dalawang durungawang kababasahan ng puso at kalulwa ng nakabalatkayo.